John Deere

John Deere on USA ettevõtte Deere & Company brändinimi. Ettevõte valmistab põllumajandus-, aiandus-, ehitus-, metsandus- ja militaartehnikat ning rasketehnika mootoreid ja ülekande osi.

Ajalugu

19. sajand 
Ettevõtte sai alguse 1837. aastal kui Grand Detourist pärit sepp John Deere kuulis põllumehi kurtmas atrade kehva töö üle. Ta ehitas katkisest saelehest hästi poleeritud adra. See toimis kohalike muldade peal hästi ja tellimusi tuli üha rohkem. Tänu sellele sai ta ehitada endale tehase ja hakata neid suuremal määral tootma. 1858. aasta majanduskriisist edukalt pääsemiseks läks ettevõtte juhtimine üle Charles Deere'ile. 1863. aastal alustati atrade kõrval kultivaatorite tootmist. 1864. aastal saadi patent terasatrade loomiseks kasutavatele vormidele. 1868. aastal sai ettevõtte nimeks Deere & Company. 1876. aastal patenteeriti hüppav hirv kui firma bränd, see on kõige kauem järjest kasutatud USA brändi. Koos uute toodete turuletoomisega ehitati ka uusi tehaseid üle maailma.

20. sajand 
1918. aastal omandati ettevõte Waterloo Gasoline Engine, kus 1892 testiti esimest korda edukalt sisepõlemismootoriga töötavat traktorit. Tänu sellele müüdi juba esimesel aastal 5634 traktorit. 1927. aastal toodi turule esimesed kombainid. Edasistel aastatel tehti suurt tootearendust, võideldi majandussurutisega ja loodi tehaseid üle maailma. 1960 tehti üle 40 aasta suur läbimurre, kui mindi 2-silindrilistelt mootoritelt üle 4 ja 6 silindriga mootoritele, tänu sellele tulid turule võimsamad traktorid. 1963. aastal alustati aiatehnika ja nendele sobivate lisatarvikute tootmist. Tunnuslause "Nothing Runs Like a Deere" võeti kasutusele 1971. aastal müügile tulnud lumesaanide reklaamimiseks, see reklaamlause on aga kasutuses siiani. 1979. aastal tehti revolutsioon puuvillatööstuses, kui toodi välja neljarealised heedrid, mis võimaldasid tõsta operaatori efektiivsust 85% võrra. 1996. aastal esitleti Greenstari programmi, mis kujutas endast kombainist olevat arvutit, mis näitas põllumehele saagikust, niiskust ja lisaks veel GPS-andmetel põhinevat asukoha ja muud sarnast infot.

21. sajand 
2000. aastal omandas John Deere Timberjacki firma, maailma juhtivtootja metsandusmasinate vallas. 2006. aastal avati John Deere'i Tianjini tehas, mis toodab käigukastide siiani. Järgneval aastal omandab John Deere'i traktorite tootmistehase Hiinas Ningbos.
2009. aastal tõi John Deere turule uue puuvillakombaini. Innovaatiline masin pakub lakkamatut puuvilla koristusaega ning kõrgekvaliteedilist puuvilla, vähendades seeläbi ka nõudlust teiste masinate järele põllul. John Deere on esimene ettevõte, mis toodab ehitustel vajalikke masinaid üle 175-hobujõuliste mootoritega, mis on sertifitseeritud 4. põlvkonna emissioonide standarditega.

Traktorid 
John Deere'i traktorite tootevalik jaguneb 5 tooteseeria vahel.

5. seeria traktorid 
5. seeria traktorid on revolutsioonilised kompakttraktorite maailmas. Uue 5. seeria projekteerimisel on traktorile lisatud tipptasemel funktsioone, mis on seni olnud saadaval ainult suurematel John Deere'i R-seeria mudelitel. Kõigi nende funktsioonidega on loodud äärmiselt paindlik ja mitmekülgne traktor mille võimsusest jätkub kõigeks, sealhulgas ettevõtte tootlikkuse suurendamiseks ja uute võimaluste loomiseks. Traktoritel on vastupidav raam, lühike teljevahe (2250 mm), üldine traktori pikkus ja väikseim pöörlemisraadius (ainult 3,75 m), mis tagavad masina suurepärase manööverdusvõime omas klassis, säilitades samal ajal vastupidavuse, väikese kaalu ja suure tõstevõime. Mootorite võimsus varieerub sõltuvalt mudelist 90–125 hobujõudu. 5. seeria traktorile on saadaval kolm käigukastiversiooni. Kõik versioonid on uuema põlvkonna CommandQuadi käigukastid, kus käiguvahetus toimub sõrmlülitusena või automaatselt.

6. seeria traktorid 
Alates 6M-seeria esmaesitlusest 2012. aastal on see mudeliseeria Euroopas osutunud väga edukaks. Peamised hinnatud kriteeriumid masina juures on endiselt kasutuslihtsus ja töökindlus. Tuginedes sellele edule on John Deere uuendanud 6M-mudeliseeriat, laiendades mudelivalikut, lisades masinale rohkem lisavarustust, suurendanud masinate võimsustihedust ning võtnud kasutusele ka 4 etapi mootorid. Uudisena on uuel 6M-seerial lisavarustusena saadaval CommandQuad Plusi ja CommandQuad Plus EcoShifti käigukastid. Neil käigukastidel on peamiseks erinevuseks eelnevalt loetutega automaatne sidurivaba käigulülitus ning automaatne sidur AutoClutch, mis võimaldab traktori peatada ja paigal hoida ainult piduripedaali vajutusega. Traktoritel on saadaval mootorid võimsusklassis 110–195 hobujõudu.

7. seeria traktorid 
7. seeria traktorite mootorid varieeruvad 249–323 hobujõu vahel. Traktori põhifunktsioonide juhtimine käib uue disainiga neljanda põlvkonna CommandArm konsoolilt. Kogu informatsioon kuvatakse 7- või 10-tollisele puutetundlikule ekraanile. Autotraci automaatroolimissüsteemiga saab roolida traktorit kuni 2 cm täpsusega RTK signaali kasutades, dokumenteerides kõik tehtud tööd. 7R-seeria traktorid on saadaval TLS Plus esivedrustusega. Kasutusel on uued 6,8- ja 9,0-liitrised PowerTechi mootorid. 6,8-mootoril kasutatakse kahte jadamisi ühendatud turbolaadurit, 9,0-liitristel muudetava geomeetriaga turbolaadurit.

8. seeria traktorid 

8. seeria traktorite tootevalikus on mootorid 316–368-hobujõulised. 8R-seeria traktorid on varustatud võimsate mootoriga, et tulla toime igasuguste raskete töödega. Kahe jadamisi turbolaaduriga 9-liitrine PowerTech PSX-mootor arendab kuni 370 hj ja koos intelligentse võimsusjuhtimisega maksimaalselt 420 hj. IPM intelligentne mootorijuhtimine annab transpordil ja jõuvõtuvõllitöödel juhi käsutusse 35 lisahobujõudu. Heitgaasitagastussüsteem (EGR) aitab vähendada lämmastikoksiidide hulka heitgaasides ja tahkete osakeste filtri ja diisli oksüdatsioonikatalüsaatori abil tagatakse puhtad heitgaasid vaid diislikütust kasutades, ilma lisavedelikke kasutamata.

9. seeria traktorid 

9. seeria traktorite tootevalikus on mootorid 420–670-hobujõulised. Kasutusel on säästlik 13,5-liitrine John Deere’i PPSi mootor ning suure väljundvõimsuse ja pöördemomendiga 15-liitrised QSX Cumminsi mootorid, mille suurimaks võimsuseks on kuni 670 hj. Nelja roomikmooduliga kontseptsiooni puhul on kontaktpind maapinnaga suurem kui kahe roomiku ja topeltratastega traktori puhul, võimaldades suunata rohkem veojõudu maapinnale.

Viited 

Ameerika Ühendriikide ettevõtted
Traktorid